Den Vest-Sjællandske Avis, 1829-01-13
Borgerkrigen i Republiken Mellem Amerika har været ugunstig for vore Handelsforhold og det giør os ondt at see den Uenighed og de revolutionaire Forandringer i Columbien og Peru. Desto glædeligere er det for os at der er blevet sluttet Fred imellem Brasilien og Buenos Ayres, hvorved vi maae bemærke at vore Fordringer til den første Stat ere tildeels blevne opfyldte og at Underhandlingerne om de øvrige have giort den ønskeligste Fremgang. Denne Bielæggelse vil formodentlig have til Følge en Skibsfarts- og Handelstractat, som er bygget paa liberale Grundsætninger. Præsidenten gik derpaa over til at omtale de F. St. indvortes Forhold. Den gunstige Tilstand og Udsigterne for Statsindtægterne overgaae enhver Forventning. Overskuddet i Skatkammeret beløb sig den 1ste Januar 1828, de Pengesummer fradragne, som ere udbetalte af Storbrittannien ifølge Conventionen af 13de November 1828 til 5,861,972 Dollars, fra 1ste Januar til 30te Septbr. har Statsindtægten saavidt den endnu kan beregnes udgjort 18,633980 D., naar hertil regnes Jndtægten for det sidste Qvartal, saa vil Statsindtægten beløbe sig til 24,940,863 Dollars; Aarets Udgifter kunne anslaaes til 25637,511 D., følgelig bliver den 1ste Januar 1829 et Overskud af 5, 165,325 D. (at sige naar Overskuddet fra 1827 lægges til Jndtægten er ogsaa Afdraget paa Statsgielden beregnet i Udgiften.) Jndtægten i Aar har beløbet sig 2 Mill. høiere end der var regnet paa ved den forrige Sessions Begyndelse. Jndførselstolden har fra 1ste Jan. til 30te Septbr. indbragt omtrent 22,997000 D., for det sidste Qvartal kan den anslaaes til 5 Mill., tilsammen en Mill. høiere end efter Overslaget i Fior. Af Statsindtægten ere 9 Mill. anvendte til at afbetale Statsgielden til 6 PC., hvorved der spares 1/2 Mill. i aarlige Renter. Desuden er der i det løbende Aar udbetalt 3 Mill. i Renter, saa at Statsgielden vil til den 1ste Januar 1829 kun udgjøre 58,362, 155 Dollars 78 Cents. Man har megen gyldig Aarsag til at haabe at Jndtægten i 1829 vil blive ligesaa stor som i det foregaaende og at man da vil kunne afbetale endnu andre 10 Millioner paa Statsgielden. Præsidenten anstillede derpaa omstændelige Betragtninger over den nye Tarif, som han søgte at retfærdiggjøre af Storbrittanniens Handelslove (Kornbillen) og overhovedet at forsvare imod de mange Besværinger man har fort over den. Dens Modstandere havde paastaaet at den vilde formindske Jndtægterne; det er endnu for tidligt med Bestemthed at erklære denne Spaadom for at være falsk; men hidintil har man ikke sporet noget Symptom dertil Præsidenten lagde især stor Vægt paa den Beskyttelse, som derved forundtes den indenlandske Jndustrie; men skulde denne Beskyttelse igien blive til en Byrde for Landmanden, saa maatte vist nok en omhyggelig Revision foretages med Tarifen i Forbindelse med Erfaringen om dens practiske Virkninger. De Forrenede Stater i Amerika og Folket i enhver enkelt Stat af dem, ere hver for sig en souverain Magt; Medlemmerne af Forbunds og Staternes Regieringer have aflagt Eed paa at vedligeholde saavel Statsforbundets som de enkelte Staters Statsforfatninger og Constitutionen har ikke forudsat Mueligheden af en Collision imellem begge Magter ligesom at en dydig Nation i Oldtiden existerede i 500 Aar uden nogen Lov imod Fadermord. Præsidenten advarer derfor paa det alvorligste imod al Modstand af de enkelte Regieringer imod Forbundets Beslutninger.